فرانسا جمهورباشقانی امانوئل مکرونن روسیا درولت باشقانی ولادیمیر پوتین اوچون آمریکا باشقانی جو بایدن کیمی "قصاب" ایفاده‌سینی ایشلتمه‌یه‌جگینی بیلدیردی.
مکرونون فرانس ۳ کانالیندا وئردیگی آچیقلامادا روسیانین ۲۴ فوریه‌ده اوکراینادا باشلاتدیغی ساواشی دوردورماق ایسته‌دیکلرینی بیلدیردی.
بونو ائدرکه‌ن "سؤزده و عمللر‌ده گرگینلیگین آرتیریلماماسی" لازیم اولدوغونو دئیه‌ن مکرون پوتینله گؤروشمه‌یه داوام ائتدیگینی و اونون اوچون "قصاب" سؤزونو ایشلتمه‌یه‌جگینی قید ائتدی.
مکرون،
"بیز آوروپالیلار اولاراق اؤز جغرافیامیزی و تاریخیمیزی اونوتمامالیییق. روس خالقینا قارشی ساواشمیریق" دئدی.
آوروپانین موسکوا ایله واشینگتن آراسیندا گئدن "سویوق ساواش"دا یئر آلمادیغینی وورغولایان امانوئل مکرون اوکراینانین ماریوپول شهرین‌ده اینسانی عملیات تشکیل ائدیلمه‌سی ایله باغلی پوتینله تلفوندا دانیشاجاغینی بیلدیردی.
لهستانین باشکندی ورشودا اوکراینا سیغینماچی دوشرگه‌سینی گزن بایدن پوتین اوچون "او بیر قصاب‌دیر" ایفاده‌سینی ایشلتمیشدی.
